poliklinikách majú dovolenky a chirurgické oddelenia nepracujú tak ako inokedy, pacienti sa hrnú na Kliniku úrazovej chirurgie FN L. Pasteura. Len za včerajšie predpoludnie ošetrili na ambulancii 70 pacientov, z ktorých šesť malo poranenie po páde na zem.
"Ošetrujeme rôzne zlomeniny či podvrtnuté členky v dôsledku pádu, následky bitiek, ale aj domáce úrazy rezné rany, pomliaždeniny. Pracovných úrazov je v tomto období menej," hovorí MUDr. Radoslav Čuha.
Od stredajšieho do štvrtkového rána ošetrili na úrazovke 120 pacientov, čo sú priemerné čísla. Urgentných prípadov, našťastie, podľa MUDr. Čuhu nie je veľa. Traumatológovia majú napriek tomu rušno od rána do večera sadrujú, obväzujú a šijú. Ťažšie stavy je potrebné hospitalizovať či zoperovať, napríklad komplikovanejšie zlomeniny. Tie mávajú hlavne starší ľudia. V nemocnici musia stráviť týždeň-dva a liečba trvá aj celé mesiace.
(jg)